
Sülysáp Nagyközség Önkormányzata Képviselő-testületének

2013. április 11-én tartandó munkaterv szerinti ülésére

6. napirendhez

Tárgy:
Védőnői körzetek 2012. évi munkájáról szóló beszámolók megtárgyalása
Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 13. § (1) 4. pontja, valamint az egészségügyről szóló 1997. évi CLIV. törvény 152. § (1) bekezdése alapján a helyi önkormányzatok feladata az egészségügyi alapellátások körében a háziorvosi, a házi gyermekorvosi, a fogorvosi és a védőnői ellátásról gondoskodni, amit önkormányzatunk – a védőnői ellátás kivételével – feladat-ellátási szerződések keretében biztosít.

A megfelelő ellátás fenntartása érdekében elengedhetetlen a folyamatos tájékozódás a különböző egészségügyi területeken folyó munkáról, ezért évről évre bekérjük a településünkön működő egészségügyi szakemberek beszámolóit a szakterületük állapotáról.

Jelen előterjesztés keretén belül kérem a védőnői körzetek beszámolóinak szíves megtárgyalását és elfogadását.

…/2013. (IV. 11.) ÖKT határozati javaslat

Sülysáp Nagyközség Önkormányzatának Képviselő-testülete
1./ Szanyi Jánosné védőnő beszámolóját az I. és II. sz. védőnői körzet 2012. évi munkájáról elfogadja,

2./ Zemenné Jurás Katalin védőnő háziorvos beszámolóját az III. sz. védőnői körzet 2012. évi munkájáról elfogadja.

Határidő: azonnal
Felelős: polgármester
Sülysáp, 2013. április 4.

Horinka László s.k.


polgármester
Láttam! Sülysáp, 2013. április 5. 
Tóth Krisztina s.k. jegyző

1. MELLÉKLET – I-II. körzet
SÜLYSÁP NAGYKÖZSÉG ÖNKORMÁNYZATA

KÉPVISELŐTESTÜLETE RÉSZÉRE

BESZÁMOLÓ SÜLYSÁP I-II.sz. KÖRZET VÉDŐNŐI MUNKÁRÓL

1. Demográfiai mutatók (2012. évi adatok) 

Védőnő I. sz. körzet:




Védőnő II. sz. körzet

Élveszülések száma: 19.



Élveszülés száma:19

Csecsemőhalott: 0.




Csecsemőhalott: 0

Halvaszülés: 0.




Halvaszülés: 0

Gyerekhalálozás: 0




Gyerekhalálozás:0.

Koraszülés: 2





Koraszülés: 0.

2. Gondozottak száma
Védőnő I.sz. körzet:




Védőnő II. sz. körzet:
Várandósok sz: 17.(vesz.:4)



Várandósok sz.:13(vesz.:4)

0-11 hónapos csecsemő: 21.( vesz.:4)

0-11 hó. Csecsemő:19(vesz:2)

12-35 hónapos kisded: 55.( vesz:4)


12-35 hó. Kisded:57(vesz:2)

3-6 éves kisgyermek: 105. (vesz:4)


3-6 éves kisgyermek:130(vesz:3)

3. Várandós gondozás

Védőnői munkám kiemelt feladata a várandósok gondozása.

Heti egy alkalommal 2 óra védőnői tanácsadást tartok mindkét körzetbe, amit igénybe is vesznek a várandósok, itt adódik alkalom a négyszemközti beszélgetésre.

A családok gondozása során kiderül, hogy a várandósok egyre nehezebb anyagi körülmények között élnek, sokszor nehézséget jelent számukra a vizsgálatok elvégeztetése. Egyre nagyobb gondot okoz a szakrendelőbe való eljutás is. Ez év Július 01.-től a területi ellátást a Bajcsy-Zsilinszky kórház vette át. A várandósok egy része inkább választja a számára leginkább megfelelő ellátást biztosító kórházak egyikét, ahol minden vizsgálatot helyben el tud végeztetni. Ennek hátránya, hogy a várandós gondozást nem tudjuk összehangolni a szakorvosokkal a kommunikáció hiányában. A nehezebb körülmények között élő terheseink számára mi kérünk időpontot a szakvizsgálatok elvégzésére.

Várandós tanácsadáson és családlátogatás során segítem a várandós anyáimat eligazodni az előállt helyzettel, míg szakmai tanácsokkal segítem az egészséges terhesség kiviselésében. Célom a koraszülések számának csökkentése.

4. Nővédelem
Eme területen fontos feladatom a magas terhesség-megszakítások csökkentése, a helyes fogamzásgátló módszerek alkalmazása. Családlátogatás során beszélgetünk

a szűrések jelentőségéről.

5.Csecsemő-és kisded gondozás

Csecsemőt és kisdedet nevelő családok többsége rendezett körülmények között élnek, szeretettel gondoskodnak gyermekeikről.

Segítem az anyákat, hogy minél hosszabb ideig táplálják anyatejjel gyermeküket és a későbbiekben a reklámok ellenére egészséges ételeket biztosítson számukra. Mindkét gyerekorvossal tartok tanácsadást az oda vissza való jelzés problémamentesen működik. Védőnői tanácsadáson folyamatos végzem a státusz vizsgálatokat.

Kötelező védőoltásokat megkapják, körzetemben nincs olyan család, aki a védőoltások beadását megtagadná, sőt nagyon sok szülő az ajánlott védőoltásokat is igénybe veszi.

Munkám nagy részét a védőnői tanácsadóban végzem a védőnői és orvossal tartott tanácsadásokon, ahol figyelemmel kísérjük a gyermekek fejlődését. Így sajnos egyre kevesebb időm jut a családlátogatásokra. A helyettesített körzetben felmerülő problémák megoldására egyre több időt fordítok. Sok család veszi igénybe a bölcsődei ellátást, mivel az anya keresetére is szükség van, a GYES összege már nem elegendő a mindennapi megélhetéshez.

6. Óvodások gondozása
A két körzetben 3 óvoda működik. Kapcsolatom az óvónőkkel jó és az információ cseréje folyamatos.

Szűrővizsgálatokat (3, 4, 5, 6 éves) státusz vizsgálatok a védőnői ill. a gyermekorvossal tartott tanácsadásokon történik. A státuszvizsgálatok során egyre több beszédhibát tapasztalok. Az előző évi beszámolómban már írtam, hogy igény lenne minden óvodáskorú gyermeknél a logopédiai fejlesztés. Tapasztalatom szerint ez az idén sem változott. Az óvodában továbbra is a tisztasági vizsgálatok történnek.

7. Iskolaegészségügy
Móra Ferenc Ált. Iskola+ tagiskola létszáma: 465. (2011. okt. 1-én).

Munkakapcsolatom az iskolával jó, folyamatos a kapcsolattartás.

A szűrővizsgálatok és a kötelező védőoltások (6. o, 8. o.) a Fő utcai védőben történik.

A szűrővizsgálatokkal kapcsolatos észrevételek:

Tovább nőtt a kórosan elhízott gyermekek száma, látásélesség vizsgálat során egyre több elváltozást találunk. Nem csökkent a tartási rendellenességek száma. Ez év tavaszán a pedagógus szervezésében egészségnapot tartottunk, ahol előadás formájában felhívtuk a gyermekek figyelmét ez egészséges táplálkozásra, a helyes életmódra. Egy nagyon jó hangulatú délelőttöt töltöttünk együtt. A gyermekorvossal együtt felvilágosító előadások is történtek.

8. Egyebek

Ebben az évben egy szomorú és egy örömteli eset történt. Kolléganőmtől, Nagy Jusztinától 2012. szeptemberében végső búcsút vettünk, Fontos Magdolna kolléganőm pedig nyugdíjba ment. Ezt követően Sülysáp II körzetét helyettesítéssel látom el, Sülysáp III körzetében GYES-ről visszatért kolléganőm, Zemenné Jurás Katalin  dolgozik.

Kapcsolatot tartok fenn a Polg. hivatallal, gyámügyi és szociális főelőadóival, családsegítő szolgálattal.

Tárgyi feltételekben változások nem történtek. Viszont számítógépem korszerűsítésre szorul, és internet hozzáférésem is lassú. A munkám során elengedhetetlen kellék a számítógép, amelyen rengeteg adatot tárolok. 

Munkaértekezleten az Ántsz Monori, Nagykátai Kistérségi Intézet keretében évi két alkalommal veszek részt. Ez évben is segítettem az éves védőnői munkaértekezlet szervezésében. Ezúton is köszönöm a Polgármester Úr és a Wass Albert Művelődési Központ Igazgatójának és dolgozóinak, hogy lehetővé tették az értekezlet sikeres megtartását. 

Baba-Mama klubot vezetek a védőbe heti egy alkalommal szerdai napon.

Köszönettel tartozok mindazoknak, Polgármester Úrnak, tisztelt képviselőtestületnek, akik segítő támogatásukkal hozzájárulnak ahhoz, hogy hivatásomat fennakadás nélkül gyakoroljam.

Kérem a tisztelt Polgármester Urat és a Képviselőtestületet mindkét körzetre vonatkozó beszámolóm elfogadását.

Sülysáp, 2013.03.25.


Szanyi Jánosné


védőnő
2. MELLÉKLET – III. körzet
Sülysáp Nagyközségi Önkormányzatának

Képviselőtestülete

Beszámoló Sülysáp III. sz. védőnői körzetben 2012. évben végzett munkáról

Tisztelt képviselőtestület!

2012. Augusztus 01.-től dolgozom Sülysápon Fontos Magdolna nyugdíjazását követően. A III. sz. körzetet Nagy Jusztina kolléganőm sajnálatos halálát követően, 2012. 10. 01-én vettem át.   

Körzetem földrajzi, etnikai hovatartozását, kulturáltsági színvonalát Önök már jól ismerik Jusztina előzetes beszámolói alapján (külterületek, tanyák). 

Először is egy kis demográfiai mutató: 

Decemberi adatok alapján a gondozott családjaim száma: 130 ebből 18 fő szociálisan veszélyeztetett. Élveszülések száma:24 fő, halvaszülés:1, koraszülés:4 fő, Várandósok száma:12 fő, csecsemők száma:23fő kisded:46fő 3-6 éves: 94 fő volt a tavalyi évben.

Várandós gondozás:

Heti 2 órában várandós tanácsadást tartok. Hivatásomban ezt tartom a legfontosabb feladatnak. A kismama számára egy új fejezet kezdődik az életében, amit kezdettől fogva figyelemmel kísérhetek. A tanácsadások jó alkalmak arra, hogy jobban megismerjem helyzetét, gondolkodását és így kapcsolatunk szorosabbá, bizalmasabbá válhat. A családlátogatások során a segítségnyújtás sokkal személyre szabottá és egyedivé válik, mely megkönnyíti a gondozás hatékonyságát.

Az anyagi gondokkal küzdő várandósoknak nehéz, akár egy vizsgálatra is eljutni a közeli településekre ill. Budapestre, ezért fontos kihangsúlyoznom, a vizsgálatok fontosságát a munkám során. Rábeszélni őket, tegyenek meg mindent azért, hogy a vizsgálatokat elvégeztessék (labor- Uh- NST – vizsgálatok). Az együttműködés elengedhetetlen e szempontból is.

Ez év Július 01.-től a Szülészet- nőgyógyászati gondozást a Bajcsy Zsilinszky kórház vette át. A várandósok járóbeteg ellátását továbbra is a gyömrői rendelőintézet látja el.

A tanyákon (Sándorszállás, Jakabszállás) élő kismamák ellátása ebből a szempontból bonyolult. Mivel ügyeiket szívesebben intézik a hozzájuk közelebb eső településeken, (Dány, Isaszeg, Gödöllő) területileg viszont hozzám tartoznak, (ezáltal Gyömrő, Bajcsy kórház) ezt a kettősséget nehezen élik meg a kint élő kismamák. A nehézségek ellenére együttműködőek és jó a kapcsolatom velük.

Csecsemő- és kisdedgondozás:

Önálló védőnői tanácsadásom heti 2 óra, valamint orvossal együtt történő csecsemő tanácsadás 2-3 órát vesz igénybe Dr Balog Erzsébet gyermekorvossal. A csecsemőket és kisdedek státuszvizsgálatait közösen a doktornő tanácsadásán végzem, szükség esetén szakorvosi vizsgálatra irányítjuk őket. A vizsgálatok során és a családlátogatásokon, a csecsemő és kisded testi- lelki szellemi fejlődését követem nyomon. A látogatásokon lehetőségem van felhívnia figyelmet a tudatos gyermekvállalásra, gyermeknevelésre valamint a preventív szűrővizsgálatok fontosságára.

Tovább emelkedett a nem csupán egyre alacsonyabb életszínvonalon élő, hanem elszegényedő családok száma. A családok nagy részének hitel törlesztése van, vagy albérletben laknak, amely tovább nehezíti a helyzetüket. A magas fokú munkanélküliség tovább ront az életszínvonalukon. A mindennapi megélhetés problémája hozzájárul a családok rossz általános hangulatához, közérzetéhez. Próbálnak kilábalni ebből a nehéz helyzetből, minden külső segítséget szívesen vesznek: élelmiszer adományokat, használt ruhát, bútort, háztartási gépeket, játékokat. Szívesen segítek ezek felkutatásában.

Néhány mondat az óvodai- iskolai munkáról:

Csicsergő Napközi Otthonos Óvoda 2. sz. Tagóvoda létszáma: 66 fő

Az óvodában nincs csoportos szűrővizsgálat. Viszont a szülők évente (3,4,5,6évesen) hozzák a gyermeküket státuszvizsgálatra, amely kapcsán felmérjük a gyermek testi –lelki- szellemi fejlettségét.(súly, magasság, vérnyomás, látás, hallás, képességek, készségek, mozgás, beszéd).

Az eltérések kiszűrését követően a megfelelő szakemberhez irányítjuk őket, ill. nevelési tanácsokkal látjuk el a családot.

Szent István Általános Iskola+ SNI (18) létszáma: 231fő

Az iskolában jelentendő szűrések a 2. 4. 6. és 8. osztályosoknál történik. Az iskolaorvos a tanácsadóban vizsgálja a gyerekeket. A testi lelki- szellemi fejlettség megállapítását követően a kiszűrt elváltozásokkal a házi gyermekorvoshoz irányítjuk a szülőket gyermekükkel. Ezt követően kerül sor egy esetleges szakorvosi vizsgálatra, persze elváltozás függvényében. Minden ilyen esetben a vizsgálatokról írásos visszaigazolást (lelet) kérünk.

Az iskolai kampányoltások a 6. -7. - és a tavalyi évben a 8. osztályosokat érintette. Szeptemberen, októberen valamint márciusban került sor az oltások lebonyolítására, az iskolaorvos (egyben az oltóorvos) Dr Balog Erzsébet volt. Oltási elmaradás nem történt.        

Az iskolában minden évben tartok előadásokat. A tanév elején az egészséghét alkalmával a Szent István Általános iskolában a dohányzás káros hatásairól tartottam előadást, az 5-6-7-8. osztályosoknak. Az alsós osztályokban pedig az egészséges életmód témáján belül a tisztálkodást és helyes táplálkozást hangsúlyoztam az előadásomban. 

Az óvodában igény szerint tartok játékos foglalkozást.

Az intézményekben folyamatos tisztasági és tetvességi vizsgálat történik. Csak egy-két család jelent problémát melyen a védőnő kolléganővel közösen oldunk meg.

Nővédelem:

Nagy Jusztina kolléganőm a Védőnői Méhnyakszűrő Programban súlyos betegsége alatt is részt vett. Sajnos számadatok nem állnak rendelkezésemre, hány asszonyt és nőt sikerült leszűrnie. Számomra csodálatra méltó, hogy az utolsó pillanatig önzetlenül végezte munkáját.

A munkám során a családlátogatások alkalmával a tudatos családtervezést és a fogamzásgátlás lehetőségeit valamint a szűrések fontosságát hangsúlyozom. Sajnos a terhesség megszakítások száma továbbra sem csökkent, ezért a prevencióján továbbra is van mit dolgoznunk 

Társszervezetek:

A Családsegítő és Gyermekjóléti szolgálattal jó a kapcsolatom. Bármilyen kérésem, kérdésem merült fel, szívesen segítettek nekem. Bemutatták a problémás családokat, szívesen látogatták meg velem ezeket a családokat. Ezúton is köszönöm a segítségüket és támogatásukat. 

Egyebek

Részt vettem az éves védőnői munkaértekezlet szervezésében. Továbbképzésen 1 alkalommal jártam ahol a várandósok dohányzás leszoktatásáról segítséget kaptam.

A tanácsadóm felszereltsége nem változott. A számítógép és internet lassúsága megnehezíti mindennapi munkámat, a telefon térerő hiányában pedig sokszor válok elérhetetlenné önhibámon kívül a gondozottak számára. Kérem, amennyiben lehetőségük van rá, jövőre segítsenek a problémáknak kiküszöbölésében.

A jövőben is igyekszem a legjobb tudásom szerint végezni a munkámat.

Köszönöm a tisztelt képviselőtestület támogatását.

Kelt: Sülysáp, 2013. 04. 01.

Zemenné Jurás Katalin

